D yiwen n ṣenf seg leṣnaf n tefyirt tuddist, tebḍa ɣef sin n yisumar ; asumar agejdan akked usumer imsentel, i teqqen gar-asen amqim amassaɣ seg-sen  i ,  ay ,  iɣef ,  ideg ,  iseg . Amqim amassaɣ d aferdis agejdan n tefyirt tamassaɣt, acku d netta i yettaǧǧan asumer imsentel ad yuɣal d amassaɣ.  Tafyirt tuddist tamassaɣt deg-s : Asumer agejdan yezmer ad yili i yiman-is, mebla i sumer-nniḍen. Yettili-d deg-s useɣru n tefyirt. Asumer amassaɣ yeggar-it-id umqim amassaɣ. Ur yezmir ara ad yili i yiman-is. Yettili deg-s ukenseɣru. 48